Molefe Pheto

Molefe Pheto (alizaliwa 1935), ni mwanamuziki na mwalimu wa muziki wa zamani wa Afrika Kusini ambaye kama mwanaharakati katika Vuguvugu la Black Consciousness, alikua mfungwa wa kisiasa mwaka wa 1975. Alikuwa rafiki na msemaji wa Rais wa Afrika Kusini Nelson Mandela.
Maisha ya Awali
Pheto alizaliwa mwaka wa 1935 katika Kitongoji cha Alexandra, Afrika Kusini, ambako alikulia. 
Kazi
Pheto alikuwa mshiriki hai katika Vuguvugu la Black Consciousness tangu 1970. Mnamo 1971 alianzisha Mhloti, akifanya kazi na wengine kama vile Wally Serote, kuandaa muziki, mashairi, matukio ya tamthilia na kutoa hotuba za wanaharakati wa kisiasa na shule, makanisa na mikutano ya kisiasa. Alipanga matamasha matatu ya Sanaa Nyeusi kwa MDALI (Taasisi ya Muziki, Drama, Sanaa na Fasihi huko Soweto), ambayo alikuwa mwanachama mwanzilishi na msemaji wake, na mwaka wa 1975 aliwekwa kizuizini chini ya Sheria ya Ugaidi ya 1963 ya Afrika Kusini kwa miezi 10. Alizuiliwa katika makao makuu ya polisi ya Johannesburg, John Vorster Square. 

Mnamo 1977, Pheto aliondoka Afrika Kusini na, baada ya mauaji ya Steve Biko, alianza maisha ya uhamisho huko Uingereza. Mnamo 1983, Allison & Busby walichapisha kitabu chake cha kumbukumbu, And Night Fell: Memoirs of a Political Prisoner in South Africa, ambacho kilipigwa marufuku nchini Afrika Kusini. 

Baada ya miaka 20 nchini Uingereza, Pheto alirudi Afrika Kusini na kuishi katika shamba huko Magaliesburg, na kuchapisha kitabu chake cha pili, chenye kichwa The Bull from Moruleng: Vistas of Home and Exile, mwaka wa 2014. Yeye ni mwanachama wa Shirika la Watu wa Azanian (AZAPO).

Marejeo

Jamii:Wanamuziki wa Afrika Kusini
Jamii:Arusha Editathon Muziki